ஜம்முவிலிருந்து 62 கி.மீ. தொலைவில் இருக்கும், மான்சர் ஏரி ஒரு அழகான ஏரி யாகும், இதனை சுற்றி காடுகள் நிறைந்த மலைகள் உள்ளன, இவை ஒரு மைல் நீளத்துடனும் அரை மைல் அகலத்துடனும் காட்சியளிக்கின்றன. ஜம்முவின் மிகப் பிரபலமான சுற்றுலா தலமாக இருக்கும் இது, மான்சரோவர் ஏரி யைப்போன்று, ஒரு புனிதமான ஏரியாகும். 

மான்சர் ஏரியின் கிழக்குக் கரையில் சேஷ்நாக் என்னும் ஆறு தலைக்கொண்ட புராண பாம்பின் கோவில் உள்ளது. இந்தக் கோவிலில் காணப்படும் ஒரு பெரிய பாறாங்கல்லில் பல இரும்பு சங்கிலிகள் வைத்திருப்பதை காணலாம், அவை இறைவனின் அருளைப் பெற காத்திருக்கும் சிறிய பாம்புகள் போல தோற்றமளிக்கின்றன. ("பரிக்கிரமா") புதிதாக மணமுடித்தவர்கள் இந்த ஏரியை சுற்றி மூன்று முறை வலம் வந்தால், (பரிக்கிரமா) அம்மன் அருளைப் பெறுவார்கள் என மக்கள் நம்பிக்கை கொண்டுள்ளனர். 

மான்சர் ஏரி அருகே இருக்கும், இரண்டு பழைமை வாய்ந்த உமாபதி மகாதேவ் கோவில், நரசிம்மர் கோவில் மற்றும் துர்க்கை கோவில் ஆகியவற்றை காண ஆயிரக்கணக்கான பகதர்கள் வருகின்றனர். பண்டிகை நாட்களில் இந்த ஏரியின் நீரில் மக்கள் புனித நீராடுகின்றனர். சில இந்து குடும்பத்தினர், தங்கள் ஆண் குழந்தைகளுக்கு மொட்டை யடிக்கும் விழா (முதல் தலைமுடி வெட்டுதல்) இங்கு நடத்துவதை வழக்கமாக கொண்டுள்ளனர். 

மான்சர் ஏரியில், சுற்றுலா ஆணையம் படகு சவாரி வசதிகளை ஏற்படுத்தியுள்ளது. ஆனால் சுற்றுலா ஆணையம், இந்த வசதியினை சரியாக பராமரிக்காததால் பார்வையாளர்கள் யாரும் வருவதில்லை.

அனைத்து மதத்தினரின் நம்பிக்கை மற்றும் அழகும் நிறைந்த மான்சர் ஏரியை சுற்றியுள்ள தாவர வளம் மற்றும் அப்பகுதி விலங்கு கள் சுற்றுலா பயணிகளை கவர்கிறது. இந்த ஏரியை சுற்றி சிமென்ட் பாதையும், தேவையான வெளிச்சமும், பருவகால பறவைகளை பார்வையிட வசதியான இடங்களும் செய்து தரப்பட்டுள்ளன. இங்கு பல்வேறு இன ஆமை களும் மீன் களும் உள்ளன. இங்கு காட்டு வாழ் சாதுவான விலங்குகளான புள்ளி மான்கள், நீள்கை, நீர் பறவைகளான கொக்குகள் மற்றும் வாத்துகள் கொண்டுள்ள ஒரு சரணாலயமும் உள்ளது. மரபை பின்பற்றி வாழும் குஜ்ஜர் மற்றும் பக்கர்வால் இனத்தவர் தங்கள் மரபு சார்ந்த துணிகளை அணிந்து, திறந்த வெளி குல்லாவில் மானசர் ஏரியை சுற்றி இருக்கும் மலைகளில் வாழ்ந்து வருவதை நேரில் காண முடிகிறது. 

மானசர் ஏரியில் இருந்து செல்லும் சாலை, பதான்கோட் டிலிருந்து உதம்பூருக்கு செல்லும் முக்கிய சாலையுடன் நேரிடையாக இணைகிறது. தேசிய நெடுஞ்சாலை எண். 1A. வில் இருக்கும் உதம்பூர் ஓர் முக்கிய நகரமாகும். மானசர் அல்லது சம்பாவிலிருந்து உதம்பூர் செல்லும் இந்த குறுக்கு சாலை, ஜம்மு நகரை இணைக்கும் புறவழி சாலையாகும். சூரின்சர் ஏரி, மான்சர் ஏரியுடன் இணைந்து இருக்கும் ஒரு சிறிய ஏரியாகும். இது ஜம்முவில் இருந்து 24 கி.மீ. தொலைவில் புறவழி சாலையில் உள்ளது.

மானஸ்பல் ஏரி
புர்மண்டல்
லோரி (13 ஜனவரி)
மக்கள் தொகை